A kollegiális praxisközösség esetében a praxisközösségekről szóló 53/2021 (II.9.) Korm. rendeletben foglaltak alapján a praxiskezelőnek van lehetősége a praxisközösségi tagság megszűntetésére a jogszabályokban meghatározott, illetve azokból következő okok esetén. A praxiskezelő, illetve a területi kollegiális szakmai vezető a felvételi kérelemben szereplő vállalások teljesítését ellenőrizheti, és hiányosság esetén határidő megjelölésével felhívja a háziorvosi szolgálatot a azok teljesítésére és igazolására. Ha a háziorvosi szolgálat ezt a kijelölt határidővel nem teljesíti, a praxiskezelő a praxisközösségi tagságot megszüntetheti. A "szoros" praxisközösségek/praxisközösségi konzorcium esetében a tag kizárásának lehetőségét praxisközösséget/praxisközösségi konzorciumot létrehozó alapító dokumentumok, illetőleg a működési formára vonatkozó jogszabályok is szabályozhatják, és a tagot akár a többiek is kizárhatják soraikból.